JUDEȚUL  MEHEDINȚI

CONSILIUL LOCAL AL MUNICIPIULUI DROBETA  TURNU  SEVERIN

DIRECȚIA DE ASISTENȚĂ SOCIALĂ

str. Romană nr. 1, tel. 0252/329577, fax 0352/401029
E-mail:creșadts@cresadts.ro, Web: www.dasdts.ro                 
 Nr. 

	


RAPORT DE SPECIALITATE

privind aprobarea coeficienților pentru stabilirea salariilor de bază aferente funcțiilor din  familia

ocupațională ,,Administrație” utilizate în Creșa Drobeta Turnu Severin

            Având în vedere HCL nr.84/2022 privind modificarea organigramei, a ștatului de funcții publice și funcții în regim contractual ale Direcției de Asistență Socială Drobeta Turnu Severin prin înființarea unității de învățământ cu personalitate juridică Creșa Drobeta Turnu Severin a organigramei și ștatului de funcții al acesteia și desființarea Cantinei de Ajutor Social.Sala de pomenire. 

            În conformitate cu prevederile Legii învățământului preuniversitar nr. 198/2023, cu modificările și completările ulterioare
            În conformitate cu dispozițiile art. 11 alin. 1 – 4 din Legea-cadru nr.153/2017 cu modificările și completările ulterioare, salariile lunare ale personalului contractual din cadrul familiei ocupaţionale "Administratie" se stabilesc prin hotărâre a consiliului local în urma consultării organizației sindicale reprezentative sau, după caz a reprezentanților salariaților. 

          Potrivit prevederilor  art.1 din H.G  nr. 900/2023  pentru stabilirea salariului de bază minim brut pe ţară garantat în plată: „Începând cu data de 1 octombrie 2023, salariul de bază minim brut pe ţară garantat în plată, prevăzut la art. 164 alin. (1) din Legea nr. 53/2003 - Codul muncii, republicată, cu modificările şi completările ulterioare, se stabileşte în bani, fără a include sporuri şi alte adaosuri, la suma de 3300 lei lunar, pentru un program normal de lucru în medie de 165,333 ore pe lună, reprezentând 19,960 lei/oră.”
          Coroborând toate aceste modificări legislative cu suportabilitatea bugetului local cu privire la cheltuielile cu salarizarea se impune stabilirea salariilor de bază aferente funcțiilor din cadrul familiei ocupaționale ”Administrație” utilizate în Creșa Drobeta Turnu Severin în anul 2024 prin hotărâre a consiliului local. 

În aplicarea prevederilor mai sus menționate a fost îndeplinită procedura de consultare a organizațiilor sindicale reprezentative la nivel de unitate sau, după caz, a reprezentanților salariaților conform procesului verbal nr. 615/2024.

Astfel, pentru anul 2024 salariul de bază se determină prin înmulțirea coeficienților din Anexa nr.1 a HCL cu suma de 3300 lei.

Având în vedere prevederile art.154 alin.1 și art.155 alin.4 lit „a” din OUG nr.57/2019 privind Codul administrativ, cu modificările și completările ulterioare, conform cărora Primarul municipiului asigură punerea în aplicare a legilor și exercită funcția de ordonator principal de credite, se propun salariile de bază aferente funcțiilor din cadrul familiei ocupaționale ”Administrație”  utilizate în Creșa Drobeta Turnu Severin. 

Având în vedere cele expuse anterior, în conformitate cu prevederile  art. 84, art. 129 alin. 1 și alin.2 lit. „a, precum și ale art.139 alin.1 din OUG 57/2019 privind Codul administrativ se propune dezbaterii și aprobării Consiliului Local al municipiului Drobeta Turnu Severin proiectul de hotărâre alăturat.

